  Анжелика Тихонова корреспондент Удмуртиысь Степан Ситников Гуртысь дышетскисьёс пӧлын ӝог но блиц амалэн шахматэн шудонъя огъяросси ӵошатсконъёсын ӝог шахматъя турнирын кыкетӥ инты басьтӥз. Со сярысь элькун тӧролэн но кивалтэтлэн пресс-службазы ивортӥз. Ӵошатсконъёс 20-24 толшоре Дэбес черкогуртын ортчизы. Пинал шахматистъёс оглом 1 сюрс 450 партия ортчытӥзы Удмуртиысь физкультурая, спортъя но егитъёсын ужан политикая министр Александр Варшавский берло кык ар ӵоже элькунамы шахмат спорт зол азинскиз шуыса пусйиз. Та спорт амал системно но туж ӝог азинске – асьме дорын огъяросси ӵошатсконъёс ортчо. Дэбесысь политехникумын, Россиын татын гинэ, та дисциплиналы вуоно ӧнерлыко дышетӥсьёсты дасяло Александр Варшавский, Удмуртиысь физкультурая, спортъя но егитъёсын ужан политикая министр   Пиос пӧлын ӝог шахматъя ӵошатсконъёсын вормисьёс: 1-тӥ инты — Михаил Шмаров (Марий Эл, Медведево ёрос); 2-тӥ инты — Степан Ситников (Удмуртия, Дебес ёрос); 3-тӥ инты — Эльмир Фахртдинов (Башкортостан, Чишмы ёрос). Нылъёс пӧлын: 1-тӥ инты — Камилла Байбурина (Башкортостан, Чишмы ёрос); 2-тӥ инты — Фируза Набиева (Татарстан, Актаныш ёрос); 3-тӥ инты — Зейнап Рахманова (Татарстан, Актаныш ёрос). Пиос пӧлын блиц-турнирын вормисьёс: 1-тӥ инты — Нурлан Хисматов (Татарстан, Кукмор ёрос); 2-тӥ инты — Михаил Шмаров (Марий Эл, Медведево ёрос); 3-тӥ инты — Азат Хурматуллин (Татарстан, Балтаси ёрос). Нылъёс пӧлын: 1-тӥ инты — Фируза Набиева (Татарстан, Актаныш ёрос); 2-тӥ инты — Камилла Байбурина (Башкортостан, Чишмы ёрос); 3-тӥ инты — Зулейха Хузина (Татарстан, Кукмор ёрос). Ӝог шахматъя команда чотын вормисьёс: 1-тӥ инты —Башкортостан, Чишмы ёрос; 2-тӥ инты —Марий Эл, Медведево ёрос; 3-тӥ инты —Татарстан, Актаныш ёрос; … 5-тӥ инты — Удмуртия, Ува ёрос. Блицын команда чотын вормисьёс: 1-тӥ инты —Татарстан, Кукмор ёрос; 2-тӥ инты —Башкортостан, Чишмы ёрос; 3-тӥ инты — Татарстан, Балтаси ёрос; … 6-тӥ инты — Удмуртия, Дебес ёрос. Вормисе потэм командаосты Россиысь Шахматъя федерацилэн кубокъёсыныз пусйизы Ӵошатсконъёс улсын тренеръёслы «Использование интерактивных технологий для обучения младших классов» темая вебинар ортчытӥзы. Со сяна, мукет улосвылъёсысь куноосты Дэбес ёросэн тодматӥзы: музее но библиотекае, Байгурезе нуллӥзы. Тодэ вайытом, шахматэн шудыны Россиысь улосвылъёсысь оглом 150-лэсь трос спортсменъёс люкаськылӥзы. Со пӧлысь 102-ез - Удмуртиысь пинал шахматистъёс. Тегъёс: Спорт Дэбес Удмуртия Россия пиналъёс шахмат  